ADDYSG, CYMRU Enwi a dehongli 1 1 Enw'r Gorchymyn hwn yw Gorchymyn Deddf Prentisiaethau, Sgiliau, Plant a Dysgu 2009 (Cychwyn Rhif 2 a Darpariaethau Trosiannol) (Cymru) 2010. 2 Yn y Gorchymyn hwn: ystyr “Atodlen 12” (“ Schedule 12 ”) yw Atodlen 12 i Ddeddf 2009 ac ystyr “Atodlen 16” (“Schedule 16”) yw Atodlen 16 i Ddeddf 2009; ystyr “ Deddf 1997 ” (“ the 1997 Act ”) yw Deddf Addysg 1997 ; ystyr “ Deddf 2009 ” (“ the 2009 Act ”) yw Deddf Prentisiaethau, Sgiliau, Plant a Dysgu 2009; ystyr “y diwrnod penodedig” (“ the appointed day ”) yw 1 Tachwedd 2010 ac eithrio mewn perthynas ag erthygl 2(c) ac (ch) pan mai 1 Hydref 2010 yw ei ystyr. Y Diwrnod Penodedig 2 Daw'r darpariaethau canlynol i rym ar y dyddiad penodedig— a adrannau 174 a 192 o Ddeddf 2009 i'r graddau y maent yn ymwneud â pharagraffau 11, 13 a 27 o Atodlen 12 (i'r graddau y maent yn ymwneud â Chymru); paragraffau 14 i 19 a 29 o Atodlen 12; a'r cofnodion cysylltiedig yn Atodlen 16; b adran 266 o Ddeddf 2009 i'r graddau y mae'n ymwneud— i â'r diddymiadau canlynol a bennir yn Rhan 4 o Atodlen 16: a2 adran 30(1C), (1D), (2) a (6) o Ddeddf 1997 ; b2 adran 32(4A) o Ddeddf 1997; c2 adran 32A(6) o Ddeddf 1997; ch2 paragraff 5(6) o Atodlen 17 i Ddeddf Addysg 2002 ; d2 adran 162(2) i (5) o Ddeddf Addysg a Sgiliau 2008 ; ii â'r diddymiadau neu'r dirymiadau canlynol a bennir yn Rhan 4 o Atodlen 16 i'r graddau y maent yn ymwneud â Chymru: a2 adrannau 21 i 26A o Ddeddf 1997; b2 paragraff 214 o Atodlen 30 i Ddeddf Safonau a Fframwaith Ysgolion 1998 ; c2 adran 103(2) a (3) o Ddeddf Dysgu a Medrau 2000 a pharagraff 69 o Atodlen 9 iddi; ch2 yn adran 216(2) o Ddeddf Addysg 2002, y geiriau “paragraphs 1 to 4 and 9 of Schedule 17, and section 189 so far as relating to those paragraphs,”; d2 paragraffau 1 i 4 a'r pennawd mewn sgript italig o flaen paragraff 1 o Atodlen 17 i Ddeddf Addysg 2002; dd2 paragraff 69 o Atodlen 21 i Ddeddf Addysg 2002; e2 paragraff 7 o Atodlen 1 i Orchymyn Awdurdod Cymwysterau, Cwricwlwm ac Asesu Cymru (Trosglwyddo Swyddogaethau i Gynulliad Cenedlaethol Cymru a Diddymu'r Awdurdod) 2005 ; f2 paragraff 2 o Atodlen 1 i Ddeddf Gofal Plant 2006 a'r pennawd mewn sgript italig sy'n dod o'i flaen; ff2 paragraff 21 o Atodlen 14 i Ddeddf Addysg ac Arolygiadau 2006 ; g2 adrannau 161 ac 163 o Ddeddf Addysg a Sgiliau 2008; c adran 259 o Ddeddf 2009; ch y diddymiad a bennir yn Atodlen 16 yn adran 76(1)(b) o Ddeddf Addysg Bellach ac Uwch 1992 sef diddymu'r geiriau “in England”. Cydnabyddiaeth mewn cysylltiad â dyfarnu cymwysterau neu eu dilysu 3 1 Mae'r erthygl hon yn gymwys os cydnabyddir person (neu os caiff ei drin fel pe cydnabyddir ef), yn union cyn y diwrnod penodedig, gan Weinidogion Cymru o dan adran 30(1)(cb) o Ddeddf 1997 , a'i fod yn dyfarnu neu'n dilysu cymhwyster sy'n cael ei achredu gan Weinidogion Cymru o dan adran 30(1)(e) o Ddeddf 1997. 2 Yn effeithiol o'r diwrnod penodedig ymlaen, bernir bod y person yn cael ei gydnabod gan Weinidogion Cymru o dan adran 30(1)(e) o Ddeddf 1997 mewn cysylltiad â dyfarnu neu ddilysu'r cymhwyster hwnnw neu'r disgrifiad hwnnw o gymhwyster. Gofyniad am achredu 4 1 Mae'r erthygl hon yn gymwys os achredir cymhwyster (“y cymhwyster”), yn union cyn y diwrnod penodedig, gan Weinidogion Cymru o dan adran 30(1)(e) o Ddeddf 1997. 2 Yn effeithiol o'r diwrnod penodedig ymlaen, mae'r cymhwyster i'w drin fel pe bai'n ddarostyngedig i ofyniad am achredu yn unol â dyfarniad a wneir o dan adran 30(1)(f) o Ddeddf 1997. Cymwysterau Achrededig 5 1 Mae'r erthygl hon yn gymwys os achredir ffurf ar gymhwyster (“y ffurf ar gymhwyster”), yn union cyn y diwrnod penodedig, gan Weinidogion Cymru o dan adran 30(1)(e) o Ddeddf 1997 ac y bernir, yn rhinwedd erthygl 4, ei bod yn ddarostyngedig i ofyniad am achredu. 2 Yn effeithiol o'r diwrnod penodedig ymlaen, caiff y ffurf ar y cymhwyster ei thrin fel pe bai wedi ei hachredu gan Weinidogion Cymru o dan adran 30(1)(h) o Ddeddf 1997. Leighton Andrews Y Gweinidog dros Blant, Addysg a Dysgu Gydol Oes, un o Weinidogion Cymru. 30 Medi 2010